SKR ปิดจ๊อบ “ซื้อหุ้นคืน” ควักเงิน 71.62 ลบ. เก็บได้ 6.05 ล้านหุ้น
SKR ปิดจ๊อบ “ซื้อหุ้นคืน” ควักเงิน 71.62 ลบ. เก็บได้ 6.05 ล้านหุ้น คิดเป็นร้อยละ 0.33 ของหุ้นที่จำหน่ายแล้วทั้งหมด
SKR ปิดจ๊อบ “ซื้อหุ้นคืน” ควักเงิน 71.62 ลบ. เก็บได้ 6.05 ล้านหุ้น
26 ต.ค. 2564

บริษัท ศิครินทร์ จำกัด (มหาชน) หรือ  SKR  ตามที่ที่ประชุมบริษัท ครั้งที่ 3/2564 เมื่อวันที่ 10 มีนาคม2564 ได้มีมติอนุมัติโครงการซื้อหุ้นคืนของบริษัทเพื่อการบริหารทางการเงิน โดยมีวงเงินสูงสุดที่จะใช้ในการซื้อหุ้นคืน ไม่เกิน 500 ล้านบาท และจำนวนหุ้นจะที่ซื้อคืนไม่เกิน 70,000,000 หุ้น หรือคิดเป็นจำนวนไม่เกินร้อยละ 3.50 ของหุ้นที่จำหน่ายได้แล้วทั้งหมดของบริษัทฯ
โดยเป็นการเข้าซื้อในตลาดหลักทรัพย์แห่งประเทศไทย และมีกำหนดระยะเวลาซื้อหุ้นคืน 6 เดือนนับตั้งแต่วันที่ 26 เมษายน 2564 ถึง 25 ตุลาคม 2564 รายละเอียดตามแบบรายงานการเปิดเผยการซื้อหุ้นคืนเพื่อบริหารทางการเงิน (แบบ TS-1.2) ฉบับลงวันที่ 10 มีนาคม 2564 นั้น
ทั้งนี้ตั้งแต่วันที่ 26 เมษายน 2564 ถึง 25 ตุลาคม 2564 บริษัทได้ซื้อหุ้นคืนจำนวน 6,500,000 หุ้น คิดเป็นร้อยละ 0.33 ของหุ้นที่จำหน่ายแล้วทั้งหมด โดยมีมูลค่ารวมทั้งสิ้น 71,617,525.08 บาท
ดังนั้นบริษัทจึงขอประกาศสิ้นสุดโครงการซื้อหุ้นคืนเพื่อการบริหารทางการเงินทั้งนี้ตามกฎเกณฑ์ที่เกี่ยวข้อง บริษัทจะสามารถจำหน่ายหุ้นที่ซื้อคืนได้ภายหลังพ้นกำหนด 6 เดือน นับจากวันที่ซื้อหุ้นคืนเสร็จสิ้น แต่ต้องไม่เกิน 3 ปีนับจากวันที่ซื้อหุ้นคืนเสร็จสิ้นดังกล่าว และหากครบกำหนดระยะเวลาการจำหน่ายหุ้นที่ซื้อคืนแล้วบริษัทฯ ไม่จำหน่ายหรือจำหน่ายหุ้นที่ซื้อคืนไม่หมด กฎหมายที่เกี่ยวข้องกำหนดให้บริษัทลดทุนที่ชำระแล้ว โดยวิธีตัดหุ้นจดทะเบียนที่ซื้อคืน และยังไม่จำหน่ายทั้งหมด สำหรับการจำหน่ายหุ้นที่ซื้อคืนตามโครงการซื้อหุ้นคืนดังกล่าว บริษัทจะนำเสนอต่อที่ประชุมคณะกรรมการบริษัทเพื่อพิจารณาอีกครั้ง และจะแจ้งให้ทราบต่อไป